Kis csupor nagy csupor (1)
Kis csupor, nagy csupor,
Mindegy, ha nincs benne bor;
De az anyókám megtölti,
Ha a csaplárost felkölti,
     Kis csupor, nagy csupor,
     Mindegy, ha nincs benne bor.

Kis pohár, nagy pohár,
Mindegy, ha üresen áll,
De az anyókám megszánja,
Ha a tütüt megkivánja;
     Kis pohár, nagy pohár,
     Mindegy, ha üresen áll.

Kis kupa, nagy kupa,
Mindegy, ha, ha, ha, ha, ha!
De az anyókám süt és főz,
Mig fejébe nem üt a gőz,
     Kis kupa, nagy kapa,
     Mindegy, ha, ha, ha, ha, ha!
Népköltészet